Document ID: 31975R0583

ΚΑΝΟΝΙΣΜΟΣ (ΕΟΚ) αριθ. 583/75 ΤΗΣ ΕΠΙΤΡΟΠΗΣ της 6ης Μαρτίου 1975 περί τροποποιήσεως του κανονισμού (ΕΟΚ) αριθ. 3197/73 όσον αφορά την παροχή ασφαλείας κατά το διαγωνισμό της εισφοράς κατά την εξαγωγή στον τομέα της ορύζης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό αριθ. 359/67/ΕΟΚ του Συμβουλίου της 25ης Ιουλίου 1967 περί κοινής οργανώσεως αγοράς της ορύζης(1), όπως τροποποιήθηκε τελευταία από τον κανονισμό (ΕΟΚ) αριθ. 476/75(2),
τον κανονισμό ΕΟΚ) αριθ. 2737/73 του Συμβουλίου της 8ης Οκτωβρίου 1973 περί καθορισμού των εφαρμοστέων γενικών κανόνων στον τομέα της ορύζης σε περίπτωση διαταραχής(3), όπως τροποποιήθηκε τελευταία από τον κανονισμό (ΕΟΚ) αριθ. 477/75(4), και ιδίως το άρθρο 4,
Εκτιμώντας:
ότι ο κανονισμός (ΕΟΚ) αριθ. 3197/73 της Επιτροπής της 23ης Νοεμβρίου 1973 περί καθορισμού των λεπτομερειών εφαρμογής σχετικά με τον καθορισμό, κατόπιν διαγωνισμού, της εισφοράς κατά την εξαγωγή στον τομέα της ορύζης(5), προβλέπει στο άρθρο 3 αυτού την παροχή ασφαλείας ποσού ίσου προς το 30% του ποσού της εισφοράς κατά την εξαγωγή, η οποία απετέλεσε το αντικείμενο της προσφοράς που υπεβλήθη από τον προσφέροντα, χωρίς να δύναται το ποσό αυτό να είναι κατώτερο των 6 λογιστικών μονάδων ανά τόννο-
ότι απεδείχθη σκόπιμη η αντικατάσταση της διατάξεως αυτής από καθεστώς περισσότερο ευέλικτο-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Δημητριακών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον κανονισμό (ΕΟΚ) αριθ. 3197/73, το άρθρο 3 παράγραφος 1 αντικαθίσταται από το ακόλουθο κείμενο:
"1. Οι προσφορές που υποβάλλονται για το διαγωνισμό λαμβάνονται υπόψη μόνο κατόπιν παροχής ασφαλείας.
Το ποσό της ασφαλείας αυτής καθορίζεται στον κανονισμό περί της ενάρξεως διαδικασίας διαγωνισμού για την εισφορά κατά την εξαγωγή."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 6 Μαρτίου 1975.

Labels: 3
15
17